钦定古今图书集成/明伦汇编/氏族典/第421卷 > 《廖用贤尚友录》 > 尹崇珂
## 钦定古今图书集成/明伦汇编/氏族典/第421卷 > 《廖用贤尚友录》 > 尹崇珂

按《宋史尹崇珂传》，“崇珂，秦州天水人，后徙居大名。父
延勋，历磁、同、滁三州刺史。崇珂初事周世宗于藩邸，
以谨厚称。及即位，补东西班都知。宋初，出为淄州刺
史，有善政。乾德中，征岭表，以崇珂为行营马步军副
部署，克广州，擒刘𬬮，迁保信军节度。六年卒。子昭吉，
弟崇珪并为西京作坊使。次子昭辑至供奉官、阁门
祗候。”